als_Latn dik_Latn sag_Latn
Shërbimi i strehimit
Bashkia e Tiranës nëpërmjet strukturave të saj parashikon zgjidhjen e problemit të strehimit nëpërmjet tre programeve sociale të parashikuara në ligj, nisur nga kërkesat e paraqitura nga qytetarët që kërkojnë të trajtohen me strehimin në zbatim të ligjit nr. 9232, datë 13.05.2004.
Përpunimi i të dhënave që përmbajnë kërkesat e paraqitura deri më sot ofron informacionet mbi karakteristikat sociale dhe ekonomike të familjeve që presin ndihmën publike për të zgjidhur problemet e strehimit.Aktualisht, në Tiranë janë plotësuar nga ana e qytetarëve rreth 6 934 formularë që i përkasin 11 Njësive Bashkiake të Tiranës, numër ky që i përket periudhës dhjetor 2005 – janar 2012. Gjithashtu, vlen të theksohet fakti se ky numër përditësohet periodikisht pasi qytetarët mund të aplikojnë në çdo kohë.
a. Kërkesat sipas tre programeve sociale janë si më poshtë vijon:
b. Nga të dhënat e deri tanishme rezulton se sipas Njësive Bashkiake numri i kërkesave të qytetarëve që kërkojnë të trajtohen me strehim është si më poshtë:
c.Nga formularët e regjistruar deri tani rezulton se:
d.Të grupuar sipas gjendjes civile të aplikuesit:
e.Të grupuar sipas të ardhurave:
f.Mesatarja e numrit të pjesëtarëve të familjeve është 3.3 anëtarë për familje.
I. Programet sociale të strehimit të parashikuara
1. Programe të banesave sociale me qira në të cilat përfshihen:
- Banesat, që ndërtohen, apo blihen nga tregu i lirë nga bashkitë, ose nga organizatat e tjera jofitimprurëse, të cilat jepen me kontratë qiraje;
- Banesat ekzistuese, në pronësi të personave fizikë, ose juridikë, të cilat janë klasifikuar nga organet e qeverisjes vendore, apo nga organizatat jofitimprurëse si banesa sociale, që mund të jepen me qira për familjet që përfitojnë bonus strehimi;
- Objektet e dala jashtë funksionit, si rezultat i mbylljes së një veprimtarie, të cilat kanë kaluar në pronësi të bashkive dhe janë miratuar për t’u kaluar në fond banesash sociale me qira, në përputhje me planin rregullues urbanistik.
2.Programi i banesave me kosto të ulët
Të cilat janë të destinuar për të disponuar në pronësi nga blerësi i ardhshëm, përkundrejt një kredie me kushte lehtësuese. Banesat me kosto të ulët kombinojnë dy faktorë: atë të çmimit të shitjes së kontrolluar me kredinë e lehtësuar nga shteti (qendror e vendor)
3. Programi i pajisjes së truallit me infrastrukturë
Ky program realizohet në toka pronë publike nënkuptohet prona e regjistruar në emër të bashkisë (1) si rezultat i transferimit të saj nga pushteti qendror, (2) si rezultat i blerjes nga subjekte private apo (3) si rezultat i shpronësimit për interes publik.
II. Klasifikimi
Familjet të cilat me Vendim te Këshillit Bashkiak klasifikohen për t’u trajtuar me një nga programet sociale të strehimit janë ato që:
- Nuk kanë në pronësi një banesë;
- Zotërojnë sipërfaqe banimi nën normat e strehimit të përcaktuara për atë kategori sociale dhe ekonomike, ku bëjnë pjesë;
- Kanë mbetur të pastreha si rezultat i fatkeqësive natyrore;
Përfshihen në një nga shkronjat “a”, “b”,”c”, vetëm ato familje që kanë të ardhura të pamjaftueshme.
III. Kriteret e përzgjedhjes së përfituesve
Kanë përparësi individët dhe familjet që klasifikohen për t’u trajtuar me programet sociale, të miratuara me Vendim të Këshillit Bashkiak dhe që kanë këto specifika:
- Familjet të cilat vërtetojnë se nuk kanë përfituar nga Ligji nr. 7652 datë 23.12.1992, “ Për privatizimin e banesave shtetërore”
- Familjet, ku kryefamiljari është grua e ve ose e divorcuar
- Familjet njëprindërore që kanë në ngarkim fëmijë
- Të moshuar që kanë mbushur moshën e pensionit dhe që nuk përzgjidhen për t’u strehuar në institucionet publike të përkujdesit shoqëror
- Individët me aftësi të kufizuar, të cilët gëzojnë statusin e të verbrit të grupit të parë, të invalidit paraplegjik dhe tetraplegjik, të invalidit të punës dhe të invalidit të Luftës Nacionalçlirimtare
- Familjet me shumë fëmijë
- Çiftet e reja me moshë totale deri në 55 vjeç
- Familjet që kanë ndryshuar vend banim për efekt punësimi
- Individët me statusin e jetimit që nga çasti i daljes nga jetimoret, ose nga qendrat e përkujdesit e deri në moshën 30 vjeç.
IV. Si të aplikohet për t’u trajtuar me strehim në Bashkinë Tiranës
Aplikimi kryhet nëpërmjet një formulari që tërhiqet në Njësinë Bashkiake, ku qytetari figuron i regjistruar. Ky formular plotësohet me vërtetësi dhe më pas noterizohet. Më pas, Njësia Bashkiake përkatëse përcjell këta formularë pranë Drejtorisë së Menaxhimi të Strehimit dhe Shërbimit Social në Bashkinë e Tiranës, ku edhe regjistrohet në bazën e të dhënave elektronike të drejtorisë.Nëpërmjet këtij sistemi, Bashkia e Tiranës ka mundësuar lehtësimin për administrimin e kërkesave për strehim social dhe ofrimin e një shërbimi cilësor, sasior dhe të përpunuar qytetarëve të Tiranës, me anën e të cilit mund të menaxhojë në mënyrë të informatizuar programet e strehimit social gjatë gjithë procesit të tyre administrativ. Në veçanti, programi bën të mundur arkivimin e të dhënave duke filluar nga kërkesat e paraqitura gjatë vitit 2005 e në vazhdim, leximin individual dhe të përbashkët të të dhënave, menaxhimin e dokumenteve plotësuese, aplikimin e sistemit të pikëzimit, formimin e listave të përfituesve. Bashkia e Tiranës është në fazën e grumbullimit, administrimit dhe regjistrimit të këtyre formularëve të strehimit me qëllim rikategorizimin e të pastrehëve në qytetin e Tiranës. Bazuar në kuadrin ligjor të mësipërm, me Vendim të Këshillit Bashkiak pranë Bashkisë Tiranë është ngritur një Komision Strehimi si organ këshillimor për të gjitha problemet dhe veçantitë që paraqet kjo fushë.
V. Programi 10-vjeçar i strehimit social në qytetin e Tiranës
Bashkia e Tiranës, në bashkëpunim me Shoqatën Kombëtare të Bashkive Italiane (ANCI), Bashkinë e Romës dhe Cresme Ricerche S.p.a, (duke paraqitur eksperiencat më të mira të strehimit nga vendet e Ballkanit dhe të Evropës Juglindore), ka hartuar programin 10-vjeçar të strehimit social për qytetin e Tiranës, i cili është miratuar me Vendim të Këshillit Bashkiak Nr. 45, datë 11.09.2006, “Për miratimin e Programit 10-vjeçar të Strehimit Social“, i cili është botuar së fundmi. Programi 10-vjeçar i Strehimit Social në Tiranë synon në:
- Përmirësimin e cilësisë së jetës së qytetarëve
- Përmirësimin e cilësisë së shërbimeve
- Rritjen e kujdesit ndaj qytetarëve
- Ofrimin e shanseve të barabarta
- Uljen e varfërisë
- Krijimin e sistemeve dhe organizmave efikase
- Gjithëpërfshirjen
Në kuadrin e këtij programi, Bashkia e Tiranës, përveç ndërtimit të banesave të reja, konsideron si prioritet të saj, kthimin e një baze asetesh në banesa sociale që do të jepen me qira, ose shiten me kosto të ulët për qytetarët e pastrehë, të cilët kanë kërkuar të trajtohen sipas programit të parashikuar në këtë ligj. Kjo do të mundësohet nëpërmjet identifikimit dhe studimit të plotë të ndërtesave, banesave, të cilat rezultojnë të pa privatizuara, pjesë e Listës së Inventarit të Pronave të Paluajtshme e që do të përshtaten në banesa sociale në ndërthurje me planet e veprimit trevjeçare dhe studimet urbanistike pjesore.Seleksionimi do të bëhet për çdo trevjeçar, ku disa objekte me destinacion tjetër do të kthehen, komplet ose pjesërisht, në banesa duke zbatuar projektet e duhura për transformimin e objekteve të sipërpërmendura, të cilat mund të jenë ndërtesa të vogla, të pajisura me kritere kursimi energjetik dhe kosto të ulta mirëmbajtjeje.
VI. Aplikimi i Bonuseve të Strehimit për banesat e marra me qira për ato kategori, të cilat përcaktohen si emergjente
a.Familjet e përcaktuara si emergjente
- Familjet të cilat kanë mbetur të pastreha si rezultat i fatkeqësive natyrore dhe përfshirja e tyre në këtë iniciativë
- Familjet e strehuara më parë në objekte shtetërore që kthehen në funksionin e tyre të mëparshëm dhe përfshirja e tyre në këtë iniciativë.
- Familjet që janë në skemën e ndihmës ekonomike si dhe grupeve të tjera të marxhinalizuara që rezultojnë si të pastrehë dhe përfshirja e tyre në këtë iniciativë.
- Familjet që rrezikojnë të mbeten të pastreha si rezultat i kushteve të vështira higjeno-sanitare, si dhe kushteve të papërshtatshme të banesës dhe përfshirja e tyre në këtë iniciativë.
- Familjet që kanë mbetur të pastreha si pasojë e vendimeve gjyqësore, si dhe përfshirja e tyre në këtë iniciativë.
b.Kriteret që duhet të plotësojë një familje për të përfituar nga bonusi i strehimit
Lloji i banesës në të cilën jeton familja:
Kushtet e banesës
Statusi civil
Situata social-shëndetësore:
Situata ekonomike
Të ardhura në lek
Të tjera
Programet sociale për strehimin e banorëve të zonave urbane
Ligji Nr. 9232, datë 13.5.2004 “Për programet sociale për strehimin e banorëve të zonave urbane”, ka si objekt përcaktimin e rregullave dhe procedurave administrative për mënyrat e sigurimit, të shpërndarjes, administrimit dhe të planifikimit të programeve sociale për strehim, me qëllim krijimin e mundësive për strehim të përshtatshëm dhe të përballueshëm, duke u mbështetur në aftësinë paguese të familjeve që kanë nevojë për strehim dhe për ndihmën e shtetit.
Programet sociale të strehimit të parashikuara në këtë ligj
Programe të banesave sociale me qira, në të cilat përfshihen:
- Banesat, që ndërtohen apo blihen nga tregu i lirë nga bashkitë, ose nga organizatat e tjera jofitimprurëse, të cilat jepen me kontratë qiraje;
- Banesat ekzistuese, në pronësi të personave fizikë ose juridikë, të cilat janë klasifikuar nga organet e qeverisjes vendore, apo nga organizatat jofitimprurëse si banesa sociale, që mund të jepen me qira për familjet që përfitojnë bonus strehimi;
- Objektet e dala jashtë funksionit, si rezultat i mbylljes së një veprimtarie, të cilat kanë kaluar në pronësi të bashkive dhe janë miratuar për t’u kaluar në fond banesash sociale me qira, në përputhje me planin rregullues urbanistik.
Programe të banesave me kosto të ulët.
Programe të pajisjes së truallit me infrastrukturë.
Klasifikimi
Familjet të cilat me Vendim të Këshillit Bashkiak klasifikohen për t’u trajtuar me një nga programet sociale të strehimit janë familjet që:
- Nuk kanë në pronësi një banesë;
- Zotërojnë sipërfaqe banimi nën normat e strehimit të përcaktuara për atë kategori sociale dhe ekonomike, ku bëjnë pjesë këto familje;
- Kanë mbetur të pastreha si rezultat i fatkeqësive natyrore;
Përfshihen në një nga shkronjat “a”, “b”,”c”, vetëm ato familje që kanë të ardhura të pamjaftueshme.
Kriteret e përzgjedhjes së përfituesve
Kanë përparësi individët dhe familjet që klasifikohen për t’u trajtuar me programet sociale, të miratuara me Vendim të Këshillit Bashkiak dhe që kanë këto specifika:
- Familjet të cilat vërtetojnë se nuk kanë përfituar nga Ligji nr. 7652 datë 23.12.1992 “Për privatizimin e banesave shtetërore”
- Familjet, ku kryefamiljari është grua e ve, ose e divorcuar
- Familjet një prindërore që kanë në ngarkim fëmijë
- Të moshuar që kanë mbushur moshën e pensionit dhe që nuk përzgjidhen për t’u strehuar në institucionet publike të përkujdesit shoqëror
- Individët me aftësi të kufizuar, të cilët gëzojnë statusin e të verbrit të grupit të parë, të invalidit paraplegjik dhe tetraplegjik, të invalidit të punës dhe të invalidit të Luftës Nacionalçlirimtare
- Familjet me shumë fëmijë
- Çiftet e reja me moshë totale deri në 55 vjeç
- Familjet që kanë ndryshuar vend banim për efekt punësimi
- Individët me statusin e jetimit që nga çasti i daljes nga jetimoret, ose nga qendrat e përkujdesit e deri në moshën 30 vjeç.
Si mund të aplikoni për t‘u trajtuar me strehim në bazë të ligjit 9232/13.05.2004
Aplikimi kryhet nëpërmjet një formulari që mund të tërhiqet në Zyrën e Informimit me Qytetarët, pranë Bashkisë së Tiranës, ose në Njësitë Bashkiake, ku qytetari figuron i regjistruar. Ky formular duhet të plotësohet me vërtetësi në të gjitha fushat ku plotësohet dhe më pas të noterizohet. Më pas, Njësia Bashkiake përkatëse i përcjell këta formularë pranë Drejtorisë së Strehimit Social në Bashkinë e Tiranës, ku edhe regjistrohet në bazën e të dhënave elektronike të drejtorisë.Nëpërmjet këtij sistemi, Bashkia e Tiranës ka mundësuar lehtësimin për administrimin e kërkesave për strehim social dhe ofrimin e një shërbimi cilësor, sasior dhe të përpunuar qytetarëve të Tiranës, me anën e të cilit mund të menaxhojë në mënyrë të informatizuar programet e strehimit social gjatë gjithë procesit të tyre administrativ. Në veçanti, programi bën të mundur arkivimin e të dhënave, leximin individual dhe të përbashkët të të dhënave, menaxhimin e dokumenteve plotësuese, aplikimin e sistemit të pikëzimit, formimin e listave të përfituesve.
- Dokumentacioni i nevojshëm për të përfituar nga trajtimi me këtë bonus qiraje:
- Çertifikatë e përbërjes familjare të vitit 1992
- Çertifikatë aktuale të përbërjes familjare
- Çertifikatë lindjeje personale të aplikuesit
- Vërtetim banimi nga Njësia Bashkiake ku kërkon strehim, ose lejen e banimit për fëmijët që kanë lëvizur nga zonat e tjera të vendit
- Vërtetim të ardhurash (neto të familjes)
- Vërtetim page për aplikuesin si dhe për të gjithë pjesëtarët e tjerë të familjes të cilët janë në marrëdhënie pune
- Dokumentacion nga Organet Tatimore dhe Sigurimeve Shoqërore për derdhjen e kontributeve, kur njeri nga anëtarët është i vetëpunësuar
- Vërtetim nga Zyra e Ndihmës Ekonomike nga Njësia Bashkiake, nëse përfitojnë nga programi i ndihmës ekonomike
- Vërtetim nga Zyra e Punës, për personat e përfshirë në programin e pagesës së papunësisë
- Vërtetim nga Sigurimet Shoqërore, për personat e dalë në pension
- Vërtetim nga Zyra e Regjistrimit të Pasurive të Paluajtshme për sipërfaqen e pronës, kur banesa është me sipërfaqe nën normat e lejuara të strehimit
- Vërtetim nga Zyra e Regjistrimit të Pasurive të Paluajtshme të vendit të origjinës, se nuk figuron e regjistruar asnjë pronë, e cila nuk mund të përdoret për strehim për familjet që kanë ndryshuar vendbanim për efekt punësimi
- Dokument zyrtar të celebrimit dhe çertifikatën personale, për efekt të llogaritjes së moshës për çiftet e reja
- Vendimin gjykate për fëmijët në ngarkim për çiftet e divorcuara
- Vërtetim të statusit të jetimit, në ato raste kur e gëzojnë këtë status
- Vendim nga Komisioni Mjekësor për personat me aftësi të kufizuara, të cilët trajtohen sipas pikës d, neni 5 i ligjit nr. 9232, datë 13.05.2004
- Vërtetim nga Kadastra e Rrethit nëse ka përfituar ose jo nga ligji nr. 7501, “Për tokën”, për të gjithë pjesëtarët madhorë të familjes
- Vërtetim nga Zyra e Tatim Taksave nëse është, ose jo subjekt i taksës së vlerës së shtuar, për të gjithë anëtarët e familjes
- Vërtetim nga Zyra e Urbanistikës pranë Bashkisë së Tiranës, llogarisë dhe hipotekës nëse ka blerë, ose jo truall nga shteti për ndërtim banese, për të gjithë anëtarët e familjes
- Deklaratë personale e noterizuar, ku përfshihen të gjitha pikat e mësipërme.
- Kontratë qiraje të banesës ku jetoni.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn lit_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn ltg_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn